ఒక్కో షేరుకు 40 శాతం డివిడెండ్హైదరాబాద్ (ఆంధ్రజ్యోతి బిజినెస్): హెరిటేజ్ ఫుడ్స్.. మార్చితో ముగిసిన చివరి త్రైమాసికంలో 14.69 కోట్ల రూపాయల కన్సాలిడేటెడ్ నికర లాభాన్ని ప్రకటించింది. 2015-16 ఆర్థిక సంవత్సరం ఇదే త్రైమాసికంలో కంపెనీ నికర లాభం 18.09 కోట్ల రూపాయలుగా ఉంది. త్రైమాసిక సమీక్షా కాలంలో మొత్తం రాబడులు 613.37 కోట్ల రూపాయల నుంచి 677.35 కోట్ల రూపాయలకు పెరిగాయని హెరిటేజ్ ఫుడ్స్ తెలిపింది. కాగా మార్చితో ముగిసిన ఆర్థిక సంవత్సరానికి గాను కంపెనీ నికర లాభం 22 శాతం వృద్ధితో 55 కోట్ల రూపాయల నుంచి 67 కోట్ల రూపాయలకు పెరిగిందని కంపెనీ పేర్కొంది. ఈ కాలంలో మొత్తం రాబడులు కూడా 11 శాతం పెరిగి 2,381 కోట్ల రూపాయల నుంచి 2,643 కోట్ల రూపాయలకు చేరుకున్నాయని తెలిపింది. ఫలితాలు ప్రోత్సాహకరంగా ఉండటంతో 10 రూపాయల ముఖ విలువ కలిగిన ప్రతి షేరుకు 4 రూపాయల (40 శాతం) డివిడెండ్ను కంపెనీ డైరెక్టర్ల బోర్డు సిఫారసు చేసింది. రిటైల్, అగ్రి, బేకరీ వ్యాపారాలను ఫ్యూచర్ రిటైల్కు బదలాయించటంతో  జనవరి-మార్చి త్రైమాసికంలో స్టాండ్ ఎలోన్ ఫలితాలను సరిపోల్చలేమని కంపెనీ తెలిపింది.అంచనాలకు తగ్గట్టుగానే... అంచనాలకు తగ్గట్టుగా కంపెనీ ఫలితాలు ఉన్నాయని, మొత్తం పోర్టుఫోలియోలో విలువ ఆధారిత ఉత్పత్తుల వాటాను పెంచుకోవటంతో రెండంకెల వృద్ధిని సాధించినట్లు  హెరిటేజ్ ఫుడ్స్ ఎగ్జిక్యూటివ్ డైరెక్టర్ బ్రాహ్మణి నారా తెలిపారు. కంపెనీ రజతోత్సవ వేడుకలు జరుపుకుంటున్న సంవత్సరంలో ఉత్తరాది మార్కెట్లోకి అడుగుపెట్టామని ఆమె పేర్కొన్నారు. ఇప్పటికే ముంబై, పుణె  మార్కెట్లలో పనితీరు అద్భుతంగా ఉందని, రానున్న సంవత్సరాల్లో ఉత్తరాది మార్కెట్లో ఇదే జోష్ను కనబరుస్తామని బ్రాహ్మణి తెలిపారు. రిటైల్ వ్యాపారాన్ని ఫ్యూచర్ రిటైల్కు బదలాయించటంతో సమీప భవిష్యత్తులో మరింత మెరుగైన వృద్ధిని కనబరచవచ్చని అంచనా వేస్తున్నట్లు ఆమె చెప్పారు. రిటైల్ నుంచి తప్పుకోవటంతో కీలక వ్యాపారమైన డెయిరీపై మరింతగా దృష్టి పెట్టే అవకాశం లభించిందని అన్నారు. క్యాప్టివ్ అవసరాల కోసం ఆంధ్రప్రదేశ్ అనంతపురం జిల్లాలో 2.1 మెగావాట్ల సామర్థ్యం గల పవన విద్యుదుత్పత్తి ప్లాంట్ను ఏర్పాటు చేయనున్నట్లు హెరిటేజ్ ఫుడ్స్ తెలిపింది. గురువారం బిఎ్సఇలో హెరిటేజ్ ఫుడ్స్ షేరు 4.43 శాతం నష్టంతో 1,114.15 రూపాయల వద్ద స్థిరపడింది.
okko sheruku 40 saatam dividendhaidarabad (aandhrajyoti bijines): heritage fuds.. maarchitho mugisina chivari traimaasikamlo 14.69 kotla roopaayala consalidated nikara labhanni prakatinchindi. 2015-16 aardhika samvatsaram ide traimaasikamlo company nikara laabham 18.09 kotla roopaayalugaa undi. traimaasika sameeksha kaalamlo mottam raabadulu 613.37 kotla roopaayala nunchi 677.35 kotla roopaayalaku perigaayani heritage fuds telipindi. kaga maarchitho mugisina aardhika samvatsaraaniki gaanu company nikara laabham 22 saatam vruddhitho 55 kotla roopaayala nunchi 67 kotla roopaayalaku perigindani company perkondi. ee kaalamlo mottam raabadulu kuudaa 11 saatam perigi 2,381 kotla roopaayala nunchi 2,643 kotla roopaayalaku cherukunnayani telipindi. phalitaalu prothsaahakaramgaa undatamtho 10 roopaayala mukha viluva kaligina prati sheruku 4 roopaayala (40 saatam) dividendnu company directorla bordu sifaarasu chesindi. retile, agri, bakeri vyaapaaraalanu future ritailku badalaayinchatamto  janavari-marchi traimaasikamlo stand elon phalitaalanu saripolchalemani company telipindi.anchanaalaku taggattugaane... anchanaalaku taggattugaa company phalitaalu unnaayani, mottam portufoliolo viluva aadhaarita utpattula vaataanu penchukovatamto rendankela vruddhini saadhinchinatlu  heritage fuds egjicutive director brahmani nara telipaaru. company rajatotsava vedukalu jarupukuntunna samvatsaramlo uttaraadi marketloki adugupettamani aame perkonnaru. ippatike mumbai, pune  marketlalo paniteeru adbhutamgaa undani, raanunna samvatsaraallo uttaraadi marketlo ide joshnu kanabarustaamani brahmani telipaaru. retile vyaapaaraanni future ritailku badalaayinchatamto sameepa bhavishyattulo marinta merugaina vruddhini kanabarachavacchani anchana vestunnatlu aame cheppaaru. retile nunchi tappukovatamto keelaka vyaapaaramaina dairipai marintagaa drushti pette avakaasam labhinchindani annaru. captive avasaraala kosam andhrapradesh anantapuram jillaalo 2.1 megavatla saamarthyam gala pavana vidyudutpatti plaantnu erpaatu cheyanunnatlu heritage fuds telipindi. guruvaram bsilo heritage fuds sheru 4.43 saatam nashtamtho 1,114.15 roopaayala vadda sthirapadindi.